OpenLLM-France/wikimedia huggingface dataset:
# Tàngara de cap castany

La tàngara de cap castany (Thlypopsis pyrrhocoma) és un ocell de la família dels tràupids (Thraupidae).

## Hàbitat i distribució

Viu entre la malesa del bosc, clars, vegetació secundària i bambú de les terres baixes al sud-est del Brasil, Paraguai i nord-est de l'Argentina.

## Referències

* ↑ «Tàngara de cap castany». Cercaterm. TERMCAT, Centre de Terminologia. Rev. 20/10/2022(català)
# Ute Müller-Doblies

Dr. Ute Müller-Doblies (1938) és una botànica sistemàtica alemanya.
Les seves principals àrees científiques d'interès són els briòfits, els espermatòfits, els liliòpsids, les amaril·lidàcies, les colquicàcies i les jacintàcies.
Desenvolupa la seva activitat científica en l'Herbari de la Universitat Tècnica de Berlín, en col·laboració amb Dietrich Müller-Doblies (D.Müll.-Doblies.).

## Algunes publicacions

* k. weichhardt-Kulessa, t. Börner, j. Schmitz, o. Müller-Doblies, d. Müller-Doblies. 2000 Controversial taxonomy of Strumariinae (Amaryllidaceae) investigated by nuclear rDNA (ITS) sequences. Plant Systematics and Evolution (Ausgabe 00004/2000)
* c. Neinhuis, o. Muller-Doblies, d. Muller-Doblies. 1996 Psammophora and other sand-coated plants from southern Africa. In: Feddes repertorium. - vol. 107

## Llibres

* o. Müller-Doblies, d. Müller-Doblies. 2008 A partial revision of the tribe Massonieae (Hyacinthaceae) 1. Survey, including three novelties from Namíbia: A new genus, a second species in the monotypic Whiteheadia, and a new combination in Massonia. Feddes Repertorium 108 (1-2): 49 - 96
* ------------------------. 1970 Über die Blütenstände und Blüten sowie zur Embryologie von Sparganium (amb 7 planxes, 90 il·lustracions, 3 taules en el text). Editor Naturwiss. F. 92 pàg.

### Capítols de llibres

* Redouté, PJ († 1759-1840). The lilies. Taschen, Köln, Alemanya. 2000. 1 vol. (en, fr, al)

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Vaidas Baumila

Vaidas Jacob Baumila, nascut el 28 de març de 1987 a Vílnius, Lituània, és un cantant de pop lituà. El 21 de febrer del 2015 guanyà l'Eurovizijos 2015 en duet amb Monika Linkytė. El concurs els va permetre representar Lituània al Festival d'Eurovisió de 2015 celebrat a Viena, Àustria, amb la cançó "This Time" ("Aquest Cop" en català). En Vaidas també ha estat actor. Va participar en la pel·lícula "Valentinas už 2rų" en el paper de Himsel (2014).

## Discografia

* Ką tu mėgsti? (2006)
* Išklausyk (2007)
* Iš naujo (2015)

## Referències

* ↑ «Das österreichische Hitparaden- und Musik-Portal». [Consulta: 8 gener 2022].
* ↑ «Lithuania: Monika and Vaidas win Eurovizijos atranka 2015, Will Sing “This Time” At Eurovision».
* ↑ «V.. Baumilai prognozuoja sėkmę „Eurovizijoje».
# Uttoran

Uttoran és una pel·lícula dramàtica bengalí del 1994 dirigida per Sandip Ray. Es va projectar a la secció Un Certain Regard al 47è Festival Internacional de Cinema de Canes. Va guanyar el National Film Award al millor guió als 41ns National Film Awards.

## Argument

Sen Gupta és un metge que només tracta pacients benestants. Quan descobreix l'Índia rural, es transforma en un individu més humà.

## Repartiment

* Lily Chakravarty
* Soumitra Chatterjee com a Dr. Sengupta
* Debatosh Ghosh com Haladhar
* Sadhu Meher com a Jatin Kundu
* Suvalakshmi com a Manashi

## Referències

* ↑ «Festival de Cannes: The Broken Journey». festival-cannes.com. [Consulta: 31 agost 2009].

## Enllaços externs

* Uttaran a Prime Video
# Verde verde

Verde verde és una pel·lícula dramàtica cubana del 2010 però estrenada el 2012 dirigida per Enrique Pineda Barnet amb producció de base de l'Instituto Cubano del Arte e Industria Cinematográficos (ICAIC), Malas Compañías i Artex, i suport d'Ibermedia. Tracta sobre la lluita contra l'homofòbia, el respecte i l'amistat.

## Sinopsi

Un home fuig desesperadament per un laberint a la recerca d'una sortida. En la seva fugida ensopega amb aparicions que li barren el pas, com una anciana turista, un stripper, una pintora o un estibador. En un bar del port, Alfredo, un paramèdic de navegació mercantil, coneix a Carlos, informàtic aspirant a aviador. El navegant convida a Carlos al seu hangar al port. Allí comencen un procés de seducció i rebuig que despullarà prejudicis i convencions socials.

## Repartiment

* Héctor Noas
* Carlos Miguel Caballero
* Farah María (artista invitada)

## Recepció

Fou exhibida en la XII edició del Festival Internacional de Cinema Gai i Lèsbic de Barcelona, en la que Cuba era el país convidat. Va participar al Festival Internacional de Cinemaa de Ceará, on va guanyar el premi a la millor direcció, a les millors actuacions i al millor so.

## Referències

* ↑ Cuba: El film "Verde verde" da qué hablar, laindependent.cat, 7 de març de 2012
* ↑ Enrique Pineda Barnet aborda la homofobia en “Verde verde”, latamcinema.com, 20 de febrer de 2012
* ↑ Verde verde al web de la Filmoteca de Catalunya
* ↑ Verde verde Arxivat 2022-02-09 a Wayback Machine. a cubacine.cult

## Enllaços externs

* Tràiler de la pel·lícula a YouTube
* Verde verde a Ecured.
# Verdalselva

El riu Verdal (o Verdalselva en noruec) és un riu noruec, situat al municipi de Verdal, al comtat de Nord-Trøndelag. Amb 21 quilòmetres de llargada, el riu comença al poble de Vuku, a la confluència dels rius Inna i Helgåa. El riu Inna drena el llac d'Innsvatnet prop de la frontera amb Suècia i el riu Helgåa va des del llac Veresvatnet a la localitat de Vera. El riu flueix cap a l'oest cap al fiord de Trondheim, després del seu pas per la localitat de Verdalsøra. És un dels rius designats per a la pesca del salmó.

## Referències

* ↑ Ramfjord, Ole Johan. «Vurderer å stenge populær lakseelv» (en noruec). Norwegian Broadcasting Corporation, 12-11-2009.
* ↑ Store norske leksikon. «Verdalselva» (en noruec). [Consulta: 3 juliol 2011].
# Vassili Kliutxevski

Vassili Óssipovitx Kliutxevski, rus: Василий Осипович Ключевский, (28 de gener del 1841, Voskresnskoie, Penza - 25 de maig del 1911, Moscou) fou un historiador rus a cavall dels segles XIX i xx. És considerat un dels tres historiadors amb més reconeixement, juntament amb Nikolai Karamzín i Serguei Soloviov.

## Biografia

Fill del capellà del poble, Kliutxevski, d'ètnia mordoviana, estudià a la Universitat de Moscou amb Serguei Soloviov, qui succeí en la càtedra el 1879, després que morís. Les seves primeres publicacions importants foren un article sobre activitats econòmiques del monestir de Solovetsk (prop de Belozersk) el 1867 i una tesi sobre l'hagiografia russa medieval (1871).
Kliutxevski fou el primer historiador a canviar l'atenció des dels afers polítics i socials a les forces i agents geogràfics i econòmics. Estava interessat particularment en el procés de colonització pacífica russa d'Europa, Sibèria i l'Extrem Orient Rus. El 1882 publicà un treball de camp sobre la Duma boiara, on afirmava la seva visió de l'Estat com a resultat de la col·laboració de diverses classes de societat.
El 1889 l'escolliren membre de l'Acadèmia Russa de les Ciències, tot i que les seves conferències eren molt populars, publicà unes biografies d'homes representatius com Andrei Kursbski, Afanasi Ordin-Naixokin, Fiódor Rtixev, Vassili Golitsin i Nikolai Novikov.
L'última dècada de la seva vida la dedicà a preparar la versió impresa de les seves conferències. També estigué interessat en la política, i fins i tot s'uní al Partit Democràtic Constitucional.
# Van Dijck (cràter)

Van Dijck és un cràter d'impacte en el planeta Mercuri de 101,53 km de diàmetre. Porta el nom del pintor flamenc Anthony van Dyck (1599-1641), i el seu nom va ser aprovat per la Unió Astronòmica Internacional el 1979.

## Referències

* ↑ «Van Dijck». Gazetteer of Planetary Nomenclature. United States Geological Survey, 14-10-2016. [Consulta: 17 juny 2017].

## Vegeu també

* Llista de cràters de Mercuri
# Vabalninkas

Vabalninkas ( escoltar (?·pàg.)), és una ciutat del districte municipal de Biržai, Lituània, està situada a 26 km. al sud de Biržai.

## Residents notables

El rabí Elazar Shach, nascut i criat a Vabalninkas.

## Vegeu també

* Llista de ciutats de Lituània

## Enllaços externs

* Vabalninkas - Lloc web oficial
# Veïnatge

«Veïnatge» té aquests significats:
* Veïnatge o veïnat (matemàtiques), subconjunt que conté el punt i tots els punts prou propers al punt
* Veïnatge administratiu
* Veïnatge civil, lligam que determina la subjecció d'una persona al dret personal d'una determinada comunitat autònoma amb dret civil propi o al dret civil comú
* Veïnatge universal terme encunyat pel filòsof canadenc Marshall McLuhan el 1967, al seu llibre The Medium is the Message
# Vicent Serra Ferrer

Vicent Serra Ferrer (Eivissa, 17 de desembre de 1956) és un metge i polític balear, diputat al Parlament de les Illes Balears en la II, VIII i IX Legislatures.

## Biografia

Es llicencià en medicina i cirurgia a la Universitat de València el 1980 i en geriatria per la Universitat de Barcelona. Ha exercit la medicina privada a l'Hospital Residència Assistida de Cas Serres.
Fou elegit diputat a les eleccions al Parlament de les Illes Balears de 1987. De 1987 a 1991 fou conseller de sanitat i benestar social del Consell Insular d'Eivissa i Formentera. A les eleccions municipals espanyoles de 1991 i 1995 fou escollit regidor i primer tinent d'alcalde d'Eivissa. A les eleccions municipals espanyoles de 1999 fou regidor de l'oposició al mateix ajuntament.
De 2003 a 2007 fou conseller de Sanitat i Benestar Social del Consell Insular d'Eivissa i Formentera i de 2007 a 2011 portaveu a l'oposició de Sanitat i Benestar Social. Després de les eleccions al Parlament de les Illes Balears de 2011 fou elegit diputat al Parlament de les Illes Balears i president del Consell Insular d'Eivissa. Fou escollit novament a les eleccions al Parlament de les Illes Balears de 2015.

## Referències

* ↑ Enciclopèdia d'Eivissa i Formentera, Serra Ferrer, Vicent
# Vigilància epidemiològica

La vigilància epidemiologica és la disciplina científica de recollida en continu, anàlisi i interpretació de dades sobre malalties i disseminar les conclusions de les anàlisis a organitzacions pertinents. Com a tal, és un element clau en l'epidemiologia i és present en molts sistemes de salut pública.
La vigilància pot ser activa o passiva. En la vigilància passiva no es fa cap esforç especial per tal de trobar esdeveniments de malaltia insospitats. Per contrast, els programes de cribratge són una classe de vigilància activa. La vigilància passiva normalment només detecta malalties en els que es posen malalts, de tal manera que els hostes sans i en malalties amb períodes d'incubació llargs es pot mantenir un reservori de la malaltia que resten sense detectar pel sistema de vigilància.

## Sistemes de vigilància

Per tal de recopilar la informació epidemiològica a cada sistema de salut pública s'estableixen diversos vies per a obtenir aquesta informació.

### Malalties de declaració obligatòria

Les malalties de declaració obligatòria (MDO) són definides independentment per l'autoritat sanitària corresponent. Clàssicament aquestes han estat malalties d'origen infecciós que per la seva severitat o prevalença afecten greument a la població. Així doncs és legalment exigit als metges que les diagnostiquen declarar-les segons protocols específics. La definició de cas i la recollida de dades és estandarditzada; i el seu ús és merament estadístic, però per tal d'evitar duplicitats en els registres sovint s'hi inclouen dades identificadores per a cada cas i que generalment resten explícitament protegides pel que fa a la seva privadesa als investigadors que tenen accés en l'ús de les seves atribucions.

### Vigilància sentinella

Determinats problemes de salut no requereixen una vigilància especial en tot el territori. Així doncs en diversos països s'han creat xarxes sentinelles. Les dades recollides no són extrapolables a la població general, però poden servir per a reflectir canvis de tendència en la incidència. Aquests sistemes són econòmicament més barats i poden ser utilitzats com a part de sistemes de vigilància complexos en països desenvolupats o actuar en països amb sistemes sanitaris deficients on el manteniment d'un sistema robust de salut pública no s'hi pot desenvolupar adequadament per problemes econòmics o per guerres o desastres naturals que han inutilitzat els sistemes de salut pública o s'ha impedit la seva creació, d'ençà de la descolonització de determinats països. Segons la població estudiada o el punt o moment en què es detecten els casos (gatekeeper) es poden classificar en:
* Metges sentinella
* Successos sentinella
* Llocs sentinella.

## Enllaços externs

* Epi South Institució "bessona" a EpiNorth, però de més recent creació. Revisat el 16/12/2008. (anglès)
* Morbidity and Morbility Weekly Report (MMWR) Pàgina web depenent del CDC. Revisat l'1/12/2008 (anglès)
* Criteris i Malalties de declaració obligatòria del Departament de Salut (Generalitat de Catalunya) Revisat l'1/12/2008
# Vigilància

La vigilància és el monitoratge del comportament, d'activitats, o d'altres informacions confidencials, generalment de persones amb el propòsit d'influir-les, governar-les o protegir-les. Aquest terme pot incloure l'observació a distància per mitjà d'equips electrònics (com càmeres de circuit tancat el que comportaria una videovigilància), o la intercepció de la informació transmesa electrònicament (a través d'internet, principalment del correu electrònic, o de trucades de telèfon).
La vigilància és utilitzada per:
* Governs, per a la recopilació d'informació, la prevenció del delicte, la protecció d'actuacions, persones, organitzacions o objectes, o per a la investigació dels delictes.
* Organitzacions criminals, per planejar i cometre delictes com el robatori i el segrest.
* Empreses.
* Investigadors privats.
La vigilància és sovint una violació de la privacitat, i té l'oposició de diversos grups i activistes dels drets humans. Les democràcies liberals tenen lleis que restringeixen el seu ús per part del mateix govern i l'ús privat de la vigilància, generalment limitant-los als casos en què la seguretat pública està en risc. Els governs autoritaris poques vegades tenen cap restricció en el seu ús; i la vigilància per espionatge internacional és comuna entre tots els tipus de països.
En els mètodes de vigilància d'avui en dia beuen les dades massives, ja que hi ha moltes dades acumulades sobre cada persona.

## Referències

* ↑ Lyon, David. 2007. Surveillance Studies: An Overview. Cambridge: Polity Press.
* ↑ Minsky M, Kurzweil R, Mann S (2013). "The Society of Intelligent Veillance", Proceedings of the IEEE ISTAS 2013, Toronto, Ontario, Canada, pp13-17. Arxivat 2017-10-19 a Wayback Machine.
* ↑ Clarke, R. (1988). Information technology and dataveillance. Communications of the ACM, 31(5), 498-512.
* ↑ Michael, K., Roussos, G., Huang, G. Q., Gadh, R., Chattopadhyay, A., Prabhu, S., & Chu, P. (2010). Planetary-scale RFID services in an age of uberveillance. Proceedings of the IEEE, 98(9), 1663-1671.
* ↑ Shephard, Nicole. «5 reasons why surveillance is a feminist issue». Engenderings. London School of Economics. [Consulta: 7 juny 2018].

## Vegeu també

* Vigilància massiva
* Videovigilància
* Anàlisi del patró de vida
* Secret de la correspondència
# Vigilància tecnològica

La vigilància tecnològica és un procés sistemàtic de cerca, selecció, anàlisi, comunicació i difusió d'informació sobre ciència i tecnologia per tal de donar suport a la presa de decisions en matèria d'estratègia tecnològica. La vigilància tecnològica contribueix a aportar idees utilitzables en projectes d'R+D+I. També és de gran utilitat per a orientar les decisions d'adquisició i abandonament de tecnologies, reduint els riscos inherents en les mateixes i facilitant l'anticipació als canvis.

## Vegeu també

* UNE 166006
* Prospectiva Tecnològica
# Validació subjectiva

La validació subjectiva o efecte de validació personal és un biaix cognitiu pel qual una persona considera que certa informació és correcta si té algun significat personal per a ella. Quan l'opinió d'una persona es veu afectada per la validació subjectiva, aquesta percebrà que dos esdeveniments que aparentment no tenen relació, estan relacionats perquè la seva creença personal exigeix que així sigui. Es creu que aquest fenomen és darrere de tots els pensaments i conviccions de fets paranormals. Segons Bob Carroll el psicòleg Ray Hyman és el major expert en la validació subjectiva i la lectura en fred. El terme validació subjectiva va aparèixer per primera vegada en el llibre de 1980 La psicologia de la psíquica per David F. Marks i Richard Kammann.

## Referències

* ↑ Forer, B.R. (1949) "The Fallacy of Personal Validation: A classroom Demonstration of Gullibility," Journal of Abnormal Psychology, 44, 118-121.
* ↑ Carrol, Bob. "Hope in Small Doses". Skepticality. Retrieved 2012-08-17
* ↑ Frazier, Kendrick (1986). Science Confronts the Paranormal. Prometheus Books. p. 101
# Valice

Valice és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1247.
# Varietat de Calabi-Yau

Una varietat de Calabi-Yau és una varietat de Kähler compacta amb una primera classe de Chern nul·la. El matemàtic Eugenio Calabi va conjecturar el 1957 que aquestes varietats admeten una mètrica amb curvatura de Ricci nul (una a cada classe de Kähler), és a dir seria una varietat "plana". Aquesta conjectura va ser provada per Shing-Tung Yau el 1977 i va esdevenir el teorema de Yau. Per tant, una varietat de Calabi-Yau es pot definir com a varietat Ricci-plana compacta de Kähler.
També és possible definir una varietat de Calabi-Yau com a varietat amb una holonomia SEU (n). Una altra condició equivalent és que la varietat admet una (n , 0) —forma holomorfa global mai nul. Topològicament, les varietats de Calabi-Yau són exemples de varietats diferenciables que admeten una parametrització difeomòrfica amb mòduls continus. D'aquesta manera, una varietat de Calabi-Yau pot veure embeguda en la categoria dels mòduls infinitament diferenciables, admetent, per tant, un grup fonamental no abelià depenent de la commutativitat de l'anell que defineix el mòdul.

## Exemples

En una dimensió complexa, els únics exemples són família de tors. Observeu que la mètrica Ricci-plana en el tor és realment una mètrica plana, de manera que la Holonomia és el grup trivial que és isomorf a SEU (1).
En dues dimensions complexes, el tor T$^4$ i les varietats K3 proveeixen els únics exemples. T$^4$s'exclou de vegades de la classificació de ser un Calabi-Yau, ja que la seva holonomia (una altra vegada el grup trivial) és un subgrup propi de SEU (2), en comptes de ser isomorf a SEU (2). D'altra banda, el grup d'holonomia de K3 és el SEU (2) ple, així que pot ser anomenat correctament un Calabi-Yau en 2 dimensions.
En tres dimensions complexes, la classificació dels Calabi-Yau possibles és un problema obert. Un exemple de Calabi-Yau 3 dimensional és el quíntica a CP $^4$.

## Aplicacions

Les varietats de Calabi-Yau són importants en la teoria de supercordes. En els models de supercordes més convencionals, deu dimensions conjecturals a la teoria de cordes se suposen esdevenir les quatre de les quals estem assabentats, portant una certa classe de fibrat amb dimensió sis de la fibra. La compactificació a les varietats de Calabi-Yau són importants perquè deixen part de la supersimetria original intacta. Més exactament, la compactificació en un Calabi-Yau de tres dimensions (la dimensió real és 6) deixa un quart de la supersimetria original intacta.
# Villamayor de Santiago

Villamayor de Santiago és un municipi de la província de Conca a la comunitat autònoma de Castella la Manxa, dista 98 km de la capital provincial, Conca. Té una superfície de 180,72 km² i 2925 habitants segons el cens de 2007.

## Demografia

Evolució demogràfica :
| 1991 | 1996 | 2001 | 2004 |
| 2918 | 2827 | 2673 | 2741 |

## Enllaços externs

* Ajuntament de Villamayor de Santiago
# Villamedianilla

Villamedianilla és un municipi de la província de Burgos a la comunitat autònoma de Castella i Lleó. Forma part de la comarca d'Odra-Pisuerga.

## Demografia

Evolució demogràfica :
| 1991 | 1996 | 2001 | 2004 |
| 29 | 29 | 25 | 24 |
# Verdi (desambiguació)

«Verdi» té aquests significats:
* Giuseppe Verdi, compositor d'òperes italià.
* Cinemes Verdi, complex de sales de cinema.
* Verdi (sèrie) de televisió sobre Giuseppe Verdi
* (3975) Verdi
Viccionari
# Vesna Pusić

Vesna Pusić és la vicepresidenta del Parlament Croat i la líder del Partit del Poble de Croàcia - Liberal Demòcrates a l'oposició.
Pusić és coneguda pel seu declarat liberalisme, i una de les dones més reconegudes del Parlament Croat. És professora de sociologia a la Universitat de Zagreb i editora de la publicació Erasmus. Va ser reelegida vice-presidenta del Partit Reformista Liberal Europeu el 2005.
El seu germà Zoran Pusić també és el cap del Comitè Cívic pels Drets Humans, una ONG de Zagreb.
# VietJet Air

VietJet Air (codi IATA : VJ; codi OACI: VJC) és una aerolínia de baix cost del Vietnam. La companyia té la seu a Hanoi. El seu funcionament se centra en la ciutat Ho Chi Minh. Va ser fundada el 12 de novembre de 2007 el nom de Vietnam Aviation Corporation.

## Referències

* ↑ «Vietjet named among Top 10 Best Low-cost Airlines» (en anglès). Vietnam Plus, 15-07-2022. [Consulta: 20 agost 2023].
# Vireó de front castany

La vireó de front castany (Pteruthius aenobarbus) és un ocell de la família dels vireònids (Vireonidae).

## Hàbitat i distribució

Habita boscos a les muntanyes de Java.

## Taxonoomia

Recentment Pteruthius aenobarbus (sensu lato) ha estat separada en dues espècies, arran els treballs de Rheindt et Eaton (2009).: Pteruthius aenobarbus (sensu stricto) i Pteruthius intermedius.

## Referències

* ↑ «Vireó de front castany». Cercaterm. TERMCAT, Centre de Terminologia. Rev. 10/05/2023(català)
* ↑ Species limits in Pteruthius (Aves: Corvida) shrike-babblers: a comparison between the biological and phylogenetic species concepts. Zootaxa 2301: 29–54.
# Veti Rufí

Veti Rufí (en llatí: Vettius Rufinus) va ser un magistrat romà que va viure als segles iii i iv. Segurament formava part de la gens Vètia.
Va ser nomenat cònsol l'any 323 juntament amb Acili Sever, durant el regnat de Constantí I el Gran. Els Fasti els mencionen.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Boston: Little, Brown & Comp., 1867, p. 802.
# Virgo

«Virgo» té aquests significats:
* Virgo (llatí) o Verge (astrologia), signe del zodíac
* Virgo (llatí) o Constel·lació de la Verge
* VIRGO, observatori d'ones gravitatòries
Viccionari
# Vicchio

Vicchio és una ciutat i comune (municipi) de la ciutat metropolitana de Florència, a la regió italiana de la Toscana, situat uns 25 km al nord-est de Florència. L'1 de gener de 2018 tenia 8.183 habitants.

## Geografia

Vicchio limita amb els municipis de Borgo San Lorenzo, Dicomano, Marradi i Pontassieve.
Conté les frazioni d'Ampinana, Arsella, Barbiana, Boccagnello, Bovino, Bricciana, Campestri, Casole, Cistio, Cuccino, Farneto, Gattaia, Gracchia, Mirandola, Molezzano, Mulinuccio, Padule, Paterno, Piazzano, Pilarciano, Pimaggiore, Ponte a Vicchio, Rossoio, Rostolena, Rupecanina, Scopeto, Uliveta, Vespignano, Vezzano, Villore i Zufolana.

## Personatges il·lustres

Molts pintors italians famosos van néixer prop de Vicchio:
* Giotto, a la frazione de Colle di Vespignano.
* Fra Angelico, a la frazione de Rupecanina.
* Giovanni Malesci
* Rutilio Muti
* Armeno Mattioli
* Foresto Marianini
També és el lloc de naixement de Jean-Baptiste Lully (Giovanni Battista Lulli), que es convertiria en el fundador de la tradició d'òpera francesa.

## Ciutats agermanades

* Tolmin, Eslovènia, des de 1981

## Referències

* ↑ «Resident population on 1st January 2018» (en anglès). ISTAT. [Consulta: 27 febrer 2019].
* ↑ (italià) Estatut municipal de Vicchio

## Enllaços externs

* Vicchio - Lloc web oficial (italià)